Nemcovce (okres Prešov)

Nemcovce sú obec na Slovensku v okrese Prešov.

Polohopis

Časti obce 
Obec nie je členená ulicami, okrem hlavnej časti tvoria územie aj miestne časti Majerisko a Záhumnie.

K obci patrí aj osada Zimná Studňa, ktorá je od Nemcoviec vzdialená 2 km.

Vodné toky 
Ladianka

Dejiny 
V dvanástom až trinástom storočí – v období po tatárskom  vpáde nastalo osídlenie terajšieho Slovenska nemeckými osadníkmi. Pravdepodobne z tohto obdobia pochádza aj názov obce Nemcovce, podľa národnej príslušnosti osadlíkov . Už prvá písomná zmienka o obci z roku 1364 hovorí o tomto názve. Pôvodne obec tvorilo niekoľko osád – „Gerendeľ, Hydekut a Mlynica“, kým sa obyvatelia neusadili na terajšom mieste. Podľa niektorých zdrojov história siaha až do obdobia Veľkomoravskej ríše, čo dokazujú početné vykopávky v katastrálnom území obce.

Politika

Obecné zastupiteľstvo 
Približne na začiatku obce sa nachádza obecný úrad spojený s kultúrnym domom.

Obyvateľstvo 

Počas niekoľkých storočí obec prešla mnohými zmenami až k terajšiemu stavu. V súčasnej dobe má obec cca 110 obytných domov, v ktorých žije 469 obyvateľov (podľa sčítania ľudu z 31.12.2015). Obec tvorí cca 249 rímskokatolíkov a cca 220 evanjelikov a. v. vyznania.

Susedné obce 
Obec susedí s obcami, priamo či nepriamo: 
 Lada
 Kapušany
 Lipníky
 Šarišská Poruba

Náboženstvo 
 ECAV CZ NEMCOVCE

 cirkevný zbor v Šarišsko-zemplínskom senioráte, do roku 1952 v Šarišskom senioráte. Vznikol v druhej polovici 16. stor. pravdepodobne ako fília Prešova, Kapušian a Chmeľova, ako samostatný zbor od roku 1636. Prvý kostol používal zbor do roku 1786, druhý kostol, vybudovaný r. 1786, pre zlý stav r.1914 zbúraný, terajší kostol postavený 1961. Fara 1989. Filiálky: LADA, KAPUŠANY,ŠARIŠSKÁ PORUBA, LIPNÍKY, ZIMNÁ STUDŇA,

Stavby 
Nachádza sa tu evanjelický a.v. kostol (1961) s farou (1989) a rímskokatolícky kostol sv. Cyrila a Metoda, postavený v roku 1969.

Pomníky 
V strede obce je postavený pamätník šiestim občanom zastreleným počas druhej svetovej vojny nemeckými fašistami.

Parky 
Uprostred obce sa nachádza malý park, ktorý stratil svoju bývalú podobu.

Šport 
V obci sa nachádza futbalové ihrisko, tenisový kurt a v zime aj 2 klziská.

Pravidelné podujatia 
 Každý rok 1. júna sa tu usporadúva slávnosť dňa detí, počas ktorej sa súťaží a nakoniec je zakončená diskotékou.
 Občas sa tu koná súťaž medzi jednotlivými družstvami DHZ na miestnom futbalovom ihrisku.

Hospodárstvo a infraštruktúra

Doprava 
Stredom obce vedie asfaltová cesta až po osadu Zimná Studňa.
Okolo obce vedie železničná trať.

Médiá (foto, audio, dokumenty)

Referencie

Iné projekty

Externé odkazy 
 

 
Obce okresu Prešov